פקודת פשיטת הרגל מאפשרת פתיחת הליך של פשיטת רגל לא רק מצד החייב אלא אף ביוזמת נושה אחד או יותר לחייב בתנאים מסוימים. באפשרותו של הנושה להגיש בקשה להמצאת התראה לפשיטת רגל לחייב, בה יידרש החייב לשלם, להבטיח, או להתפשר על החוב הפסוק עד למועד מסוים. מהם התנאים להגשת בקשה להתראת פשיטת רגל ע"י נושה?
החוב נובע מפסק דין חלוט, קרי פסק דין שלא הוגשה בקשה לעיכוב ביצועו.
היה חבר בחבר-בני-אדם או בשותפות שניהלו עסקים בישראל (על ידי שותף או שותפים או מורשה או מנהל).
1. בקשה להמצאת התראה לפשיטת רגל צריכה להיות מוגשת ע"י הנושה לבית המשפט המחוזי, בצירוף ראיות לחוב העומד לזכות הנושה המבקש – באמצעות מסמכים ו/או באמצעות עדים, לרבות החייב עצמו.
"גם מקום בו נתמלאו תנאי הסף המנויים בסעיף 3, עדיין על ביהמ"ש לשמש מעין "שומר סף" לשם הגנה ושמירה על זכויותיו החוקתיות של החייב, זאת לצד קביעה פוזיטיבית, כי אכן המדובר בדרך זולה, מהירה, יעילה ושווה יותר, לפירעון חובות החייב ובכך, אף לשלול אפשרות כי הבקשה למשלוח התראת פשיטת רגל מוגשת מטעמים וממניעים פסולים כגון, הפעלת לחץ, לא סביר, על החייב.
3. בנוגע לסכום החוב הנקוב, בית המשפט רשאי לאשר הגשת התראת פשיטת רגל אף בשל חוב ששיעורו נמוך מהסך הנקוב לעיל, לבקשת הנושה ומטעמים מיוחדים.
4. עפ"י חוק הפרשנות, תשמ"א-1981, פירוש המונח "פסק דין חלוט" הינו פסק דין שלא ניתן עוד לערער עליו. עם זאת, בהקשר להליכי פשיטת רגל קבע בית המשפט העליון כי פרשנות זו אינה מתיישבת עם לשונה ותכליתה של פקודת פשיטת הרגל, ועל כן אף אם הוגש על פסק-דין ערעור, והערעור עודנו תלוי ועומד - אין בכך מניעה לנושה לפעול למימושו במסגרת הליכי פשיטת רגל, והכול בכפוף לזכותו של החייב להגיש בקשה לעכב את ביצוע פסק-הדין (רע"א 8746/01 שרון נ` עיזבון המנוחה מרים שוורץ ז"ל, פ``ד נו(6) 448).
5. בהתאם לפסיקת בתי המשפט, נושה רשאי לנקוט בהליך פשיטת רגל במקביל להליכי הוצאה לפועל. (ר` לדוגמא ע"א 92/76, יהושע בן ציון נ` מדינת ישראל, פ"ד לא(ו), 164; בשא (י-ם) 6279/09‏ גזאוי קארולין נ` בנק מסד בע"מ סניף ירושלים).
6. אישר בית המשפט את המצאת ההתראה לחייב – באפשרותו של החייב להגיש לבית המשפט התנגדות להתראה, וזאת לפני תום המועד שנקבע בהתראה לתשלום החוב, בעקבותיה ידון בית המשפט בהתראה בנוכחות הצדדים.